rlitschk/wikidir huggingface dataset:
De Gaul (Equus ferus caballus) is e domestizierdes Viech aus de Ordnung vun de Unpaarhufer. Er is außerm Przewalskiviech (Equus ferus przewalski), mit demer barrierefrei kreizbar is, die äänsiche üwwerlewende Unnerart vum Wildgaul (Equus ferus). De Gaul stammt awwer nit nur vun dem ab, awwer nach ennere Theorie is de Gaul de Nachfahr vun vier Urtype, in die Tarpane un Przewalskis ingefloss sin. Das sin es Nordpony (näggschder Verwander:Exmoorpony), es Tundrepony (n. V.:Przwalskigaul), de Ramskoppgaul (n. V. Sorraia) un de Steppegaul (n. V. Kaspisches Pony). Weiße Abzeiche wie Blässe unsoweider sin Domestikationsmerkmale, wo uff Inzucht basieren. Mischlinge zwische Gaul un Esel orre Gaul un Zebras kummen vor, sin awwer in de Reeschel unfruchtbar. Ausnahme kummen bei de Muli (Gaul x Esel) nur bei manche Weibcher vor, wo sich mit de Elderearde vermische kennen. In de Palz hämmer nadierlisch ä eicheni Rass: De Palz-Adenner. Der schwere Ackergaul (Kaldbluud) is noch in de Neunzehhunnertfuchzicher Johre im Wald, im Transportgewerwe un im Wingert die wichdigschd Aweidskrafd gewese. In de nainzischer Johr war-er vum Aussterwe bedrohd. Awwer dursch angaschierde Zischder hotter wohl widder e Zukunfd. Weil das Teschtprojekt hier noch key Taxobox zein kann, is de Inhalt inneme eischne Absatz gezeit. Wann eyner weys,
Bade isch e ehemoligs Land, wo heit zu Bade-Wirddeberg ghört und zu dem 1803 aa die Kurpalz komme isch. Von 1806 bis 1871 isch Bade e souveräner Schtaat gwesst, voher hot's zum Heilige Reemische Reich gheert un hinnerher zum Deitsche Reich. Noch em Zwaite Weltgrieg isch Bade zwische de Amerikaner und de Franzoose gedeilt worre und 1952 en Dail vom Bade-Wirddebärsch worre. Di Urspring vom Lond Bade ligge bei ere Seideline von de Zähringer. De Hermann II. isch de erschte Zähringer gwesst, der sich nach seiner Bursch Hohebade, wo iwwer de Schtadt Bade steht, gnennt hot. Er hot sich Markgraf von Bade gnennt, obwohl Bade gar koi Mark gwesst isch. Denn Titel hot er von der Mark Verona iwwernumme, wo a soi Territorium gwesst isch.
Gelleriewe (aa Gelweriiwe), Ääzahl: Gellerieb (zum Wort) (Daucus carota subsp. sativus), sin ä bsunnerschd werdvolles Gemies un keren zude Deldebliedla (Apiaceae). Karotte kummd vum Ladoinische carota un Möhre hodd die grieschisch Bzaischnung fa Worzel. S'Woad hodd sich iwwa die ald- und middlhochdaidsche Nome Mokra, Morke un More enwiggeld. S'Woad Gelleriewe kummd vunde Bzaischnung Gelbe Rübe, wuma im Saalendische unnem Pälsische, awwa a im Badische, Schwebische un Bairische saache dud. S’Woad fa die Bflonz awwa a fa die Rieb unnaschaid sisch a inde Regjone. In Noad- un Oschdaidschlond sachdma Möhre un in neadlische un siedlische Deel vun Daidschlond fa junge Riewe saachdma Karotte. Inde Umgewung vun Niedasaggse heesds donn Wurzel, im Niedalendische isches wortel un im Saterfriesischen donn Wuttel. Doad sachdma Räiwe eja fa Aade wie z. B. fade Acka-Reddisch (Räiwe / Wüülde Räiwe) odda die Schdeggriewe (Räiwe / Stäkräiwe). In Esdaraisch un Sieddaidschlond saachdma Karotte un inde Schwaiz isch Rüebli (longi geeli Aad) un Feldrüebli (Geeli Rieb) ieblisch. Im Friejohr gsähd kann mer se vum Friesummer bis in de Härbschd ärnde. Die määnschde Sorde sin lang un schmaal, es gibd awwer a Runde. Die junge hän noch rischdisch viel Zugger, all hän Providamin A un Folsaire. Roh helfe se sogaa
Hermann Philipp Detzner war 'n daitsche Forschungsraisende unn Kolonialoffizier (Haupdmonn vunn de Daitsche Schutztrupp). Uf di Welt kumme iss er am 16. Okdower 1882 in Schbaya, gschdorwe iss er am 1. Dezember 1970 in Heidlberg. 1907 bis 1909 war er bai de Jola-Croßfluß-Expedition in Kamerun debai, 1912/13 hott er die Nordweschdgrenz vunn de daitsche Kolonie Kamerun (gesche 's haidische Nigeria zu) vermesse unn 1913/14 war er Vorschdeher vunn de Expedition, wu de Siedweschde vunn Kaiser-Wilhelms-Land (gesche des bridische Papua-Territorium) unnersuchd hott. (Kaiser-Wilhelms-Land war des nordeschdlische Värdel vun Naiginea, was emol daitsche Kolonie war.) Die daitsch-briddisch Grenz hodd genau demarkiert werre misse, wail immer widder Goldsucher aus Briddisch-Naiginea ins daitsche Gebied vorgedrunge sinn. Vumm Erschde Weltkriesch iss de Detzners Hermann im Innere vunn Naiginea iwwerraschd worre. Redour kenne hott er fers erschde nett unn no hott er sich vier Johr im Busch verschdeckeld und dodebai des Saruwagebirsch eschdlisch vunn Finschhafe und die Berschziesch ann de daitsch-briddische Grenz erforschd. Draimol hodd er versuchd, noch Niederländisch-Naiginea noizukumme, wail des neutral war. Dodebai hott er als erschder Waißer die zentrale Hochlonddäler im Haache-Gebirsch durschquert. Missionare vunn de Naiendettelsauer Mission henn en mit Läwensmiddel, Bischer unn englische Zaidunge versorschd. 1917 hott er vergeblisch versuchd, aus
De Krabb (The Raven) vunn Schrifdschdella Edgar Allan Poe iss ääns vunn de bekanndeschde omerikonische Gedischde. Es geht do drin umm en Monn, demm soi Geliebde nomens Lenor' gschdorwe iss unn der Vergesse suchd boim Läse vunn seldene, alde Bischer. Äämol nachds, wie er schunn faschd boim Oischloofe iss, heerd er ä Kloppe on de Deer unn zuerschd denkt er, daß dess e Zaische vunn de Lenor' soi kennt, awwer donn schiebt ers uffs Kaminfaier unn die Vorheng, wu sisch beweeschen. Wie er die Deer uffmachd, iss niemond do unn ersch nochem zwädden Kloppe merkt er, daß er sisch doch nett gedaischt hott, wail'n Krabb ins Zimmer gfloche kummt unn sisch uff die Pallas-Bischd iwwer de Deer setzt. De Monn froocht de Krabb noch soim Nome unn do kräschzt der „Nimmermehr“, was den Monn gonz rotlos macht. Wie er sisch grad selberschd oiredt, soi Lenor' zu vergesse, gebbt der Vochel nochemol des „Nimmermehr“ vunn sisch und dodruffhi schdellt de Monn noch e paar Frooche: Ob soi Seelequale besser wern odder ob er soi Lenor' widder treffe deed, awwer die Ondword iss immer die glaisch. Jetztert werd de Monn ganz eppeldenzisch unn kraischd den Krabb oo, er soll sisch fortmache. Awwer
Germersche isch e Schdadt in de Palz om Rhoi, wu ugfähr 20.000 Lait wohnen. Als die Reemer do waren, hen die ugfähr do, wu hait Germersche lieschd, e Kaschdell baue losse. Mer saacht, des hot Vicus Iulius ghääße. 1090 isch die Schdadt es erschde mol in de Sinsemer Chronik erwähnt worre. De vun Habsburschs Rudolf hot Germersche 1276 Schdadtrechde gewwe. 1674 hänn die Fronzose die Schdadt gonz abgerisse, weil se sauer uff die Pälzer gewest sinn. Blouß drei Lait hänn iwwerlebt. Die Schdadt isch awwer ball widder uffgebaut worre. 1793 bis 1814 hot die Schdadt de Fronzose gheert. Ab 1834 isch e Feschdung um Germersche gebaut worre. Mer hot sellemools gemäänt, des wär gut gesche d' Fronzose, wu awwer net kumme sinn. Als se 1861 ferdisch worre isch, isch se schun derart veralded gewesd, dass es nix mehr gebroocht hot. Vun 1920 bis 1922 isch se donn wescherm Friedensvertrach vun Versailles iwwerwiechend abgerisse worre. Einische Deele sin noch vorhanne un werren hait fer unnerschiedliche Oläss benidzd. Besunnersch bei de Durischde isses beliebd, se zu besichdische. Awwer a Osässische veraschdalde do allerid gere e Feschdl (unner onnerem alle Johr die „Kultur- und Museumsnacht“ - "KuMuNa") oda hogge ääfach gemiedlich in de
Monzón (41°54′N 0°11′E ) is e Gemoinde in de Huesca-Provinz in Aragon in Spanje. Die Gemaind befind sisch 60km siedlisch vun de Provinzhaubdschdadt Huesca. Bis Madrid iss es ä Endfernung vun 366 km Lufdlinie. De Ord lieschd in ener ländlischen Londschafd unn iss londwerschafdlisch gebrägd. Es gibd 17.115 Oiwohner noch da Zählung vum schpanische Schdadisdikamd Instituto Nacional de Estadística vun 2010. Commons: Monzón – Sammlung vun Bilder, Video un Audiodataie Offizielle Website Website der Messegesellschaft Institución Ferial de Monzón Website des Cehimo
Ewwerbach iss ä Schdadt im Rhoi-Negger-Krais im Nordweschde vun Bade-Wirddebärsch unn hot 14.670 Oiwuhner. De jetzische Bärgamaischda iss de badailose Peter Reichert. Ewwerbach lieschd in ener Aufwaidung vum Neggadal am Fuß vum odewäldische Kadzebuggl. Die Schdadt lieschd im Nadurpark Neggadal-Odewald unn an de Burgeschdrooß. Zu Ewwerbach ghere außer de Kernschdadt di folgende Schdaddeil: Wimmersbach, Brumbach, Friedrischsdorf, Linnisch (Lindach), Roggenau, Iggelschbach (di Hälfd, di anner Hälfd ghert zum hessiche Härschhorn), Gaimihl, Unnerdielbach, Badisch-Schellebach (da Reschd vum Dorf Schellebach ghert zum hessische Owwerzent) un Blaiderschbach. En Adelgeschleschd vun de Herre vun Ewwerbach iss des erschdemol im Johr 1196 erwähnd worre, die Bursch Ewwerbach im Johr 1227. 1330 sinn Bursch unn Schdadt an die Palzgrafe bai Rhain verpänded worre unn im 16. Johrhunnerd zur hischdorische Kurpalz kumme. Im selwe Johrhunnerd iss aa die Reformadsion in Ewwerbach oigfiehrd worre. 1803 iss Ewwerbach zum Ferschdedum Laininge kumme unn 1806 zum Großherzogdum Bade. De Gemainderad hot 22 Midglieda un werd alle fimf Johr gewählt. Ergebniss vun de ledschde Wahle: In Ewwerbach Õõsäsische Unnernemme sinn unner annerem di Ruderboodswerfd Empacher, de greeschd Geladine-Herschdeller Gelita midd 2700 Midawaider hot do sain Haubdsidz, die Neggadrahdgrubb, die Negga AG. Die Oskar Dilo Maschinefabrigg KG, de Weldmargdfihrer vun Schbinnschdoffmaschiene hot do
Es Waasgau iss de siedlische Dääl vum Pälzerwald unn grenzd an Frongraisch, wo es in die Vogese iwwergehd. Waasgau unn Vogese henn de selwe Nååmensurschbrung, nämlisch vum keldische Bersch-, unn Waldgodd Vosegus. Es Waasgau raischd vum Flisssche Quaisch im Norde bis zur fronzesische Grenz im Siede unn vun Bärmesens im Weschde bis zur Rhoiewene im Oschde. Die Erheewunge im Waasgau unnerschaide sisch vun denne im resdlische Pälzerwald dorsch charagderisdisch schdärgere Vealaaf unn die abgerundede Bergkubbe. Es Wasgau iss aufgrund soiner Gebirgischkaid dinn bsiedeld. Raischsbursch Trifels bai Annwailer Bursch Bärwardschdoi bai Erlebach mid sainer Neewebursch Kleefrongraisch Burgruin Drachefels bai Buseberg Dahner Burgegrubb Bursch Naidahn Wegelnburg, Hoheburg unn Leeweschdoi bai Nothwailer Bursch Wasigeschdoi Bursch Blumeschdoi Bursch Londegg bai Klingeminschder Daifelsdisch Jungfernschbrung Braut un Bräutigam Aldschlossfelse Asselschdoi Dominånd sinn neewe de Forsdwärdschafd saidm 19. unn 20. Jh. aa Manufaggdure unn Kloifabrigge, wo vor allem Schuh hergeschdelld werre. Dodriwwer kamma sisch im Daitsche Schuhmuseum in Häschde informiare. Nochm zwedde Weltkriech iss die Schuhinduschdrie zerickgegånge, awwa de Tourischmus õõgeschdiege unn iss haid Haubderwerbszwaig. Commons: Wasgau — Waitere Mulitimediadataie zum Artikel
Ilwese iss ä Gemaind im Rhoi-Negger-Krais im nordwesdlische Bade-Wirddeberg unn hot ball 9.000 Oiwuhner. Ilwese iss en Wohnord, die maischde schaffe nedd do, sonnern im õõgrenzende Monnem. De Ord isch net zu verwexle mid de Gemaind Ilwesem bai Landach. Des erschdemol urkundlisch erwähnd worre iss de Ord im Johr 766 in ere Schenggungsurkund vum Kloschder Lorsch als Ulvinisheim unn hot johrhunnerdelong zur Kurpalz kehrd. Frieher waa Ilwese vor allem e Fischerdorf. Bis 1932 waa aa de Duwag-Åbau un di Herschdellung vun Zigarre vun Bedaidung. De greeschd Dääl vun Ilvese liechd uff ener Insel, die in de 1920-er Johr endschdanne isch, wie mer e Neggerschling mid em Bau vum Neggerkanal abgschnidde hot. Di Neggerschling konnt sisch dodrufhie widder nadierlisch endwiggle un is hait Nadurschutzgebiet. De hegschde Pungd vun de Gemaagung is en Reschd vun ere Sanddien, de 102 Meder hoche Atzlbuggl. Ilweshäm besidzd en Schloss, wu ä Schul fer Blinde unn Sehbehinnerde mid Innernad iss. De Zendralbau isch 1700 erbaud worre. Im 18. Johrhunnad sin noch Saidefliggl dezukumme. Fä di Schul hot ma 1904 noch ein dridde Fliggl drågebaud. Di kadolisch Sångd-Peders-Käjsch isch 1790 endschdånne, di efånggelisch 1803, wärd hait allerdings als Gemaindebiblothek benitzt. Di nai efånggelisch Madin-Ludder-Käjsch hot ma 1964
Gerolsem is en Ort in de 1972 gebild Verbandsgemää Grienschdadd-Land im Landkreis Derkem in de Palz. Es hott 1695 Oiwohner unn de jetzische Birgamaischda iss Erich Weyer vun de FWG. Im Johr 915 iss Gerolsem des erschde Mol als Geroltesheimero erwähnd worre. Biss zum Johr 1969 hot de Ord zum Londkrääs Frongedahl kehrd, 1972 iss er zur Verbandsgemää Grienschdadt kumme. Die Sondermülldeponie Gerolsem iss 2003 noch johrzehndelonge Bemiehunge vun Anlieschern geschlosse worre. 2007 sinn 41,2% vun de Oiwuhner evangelisch unn 29,5% kadolisch gwessd. Die Ibrische henn ne onnere Relischion khad odda sinn konfessionslos gwessd. De Gemainderad beschdehd aus 16 Midgliedern, die am 7. Juni 2009 gewähld worre sinn. Ordveadailung im geählde Gemainderad: Commons: Gerolsem – Sammlung vun Bilder, Video un Audiodataie Verbandsgemää Grünstadt-Land: Gerolsem
Erdeel iss im Wesendlische ä komblizierd zammegesedzdes Gemisch aus Kohlewassschdoffe. Kohlewassaschdoffe sinn Verbindunge, derre Molekiele haubdsäschlisch aus Kohle-unn wassaschdoffadome uffgabaud sin. Erdeel bild sisch aus ginsdische Bedingunge aus Blangdon. Die Erdeelendschdehung werd dorsch schwach bewegde unn wennisch belifdede Meeresbegge beginsdischd, wies z. B. im Persische Golf gewessd iss, wo hait viel Erdeel lacherd unn demendschbreschend geferderd werd. In Millione vun Jahre sinn riesische Menge vun Blangdon uff de Meeresschbiechl gesunge. De greeschd Deel devu iss mid de Zaid verwesd. De onnere, kläänere Dääl devu awwa iss als Tiefseeschlomm lieche gebliwwe. Do in de unnere Schischde vun schwach dorschmischde Meer keen Sauerschdoff isch, herrsche do ideale Bedingunge fer die Bildung vun Erdeel. De Tiefseeschlomm werd do longsom abgebaud. Anaerobe Bagderie (also Bagderie, die keen Sauaschdoff benedische) unn Kadalysadore helfe bai de Bildung vun Kohlewassaschdoffe unn onnere Abbauproduggde. Noomol beginsdischd werd die Bildung vun Erdeel dosch hohe Drugg unn hohe Temberadure vun 400 °C - 500 °C. Solsche Bedingunge herrsche, wann de Tiefseeschlomm vun Sedimende iwwerlacherd werd. Endschdonne sinn unsere äldschde Erdeelvorkomme vor 500 Millione Johr unn die Jingschde vor ä paar Millione Johr. Erdeel kummt in Form vun kläänschde Träpfsche vor, welle zwische de äänzelne Kerner vun poröse Geschdainsschischde oigebedded sinn.
Ä Definidzion ( vum ladainische: definitio „Abgrenzung“, zammegfiichd aus de „(von etw.) herab/ weg“ und finis „Grenz“)is ä grundsädzlischi Fäslechunge vun Begriffe wie zB. "Oin Meeda is de 40.000-schde Dääl vum Äquador" odda "Än Schdärn is än Himmelsköba, där wu ufgrund vun soinere thermonukleare Aise.reagdzione selwad Lichd ausschdrahle duud".
Concepción is e Stadt in Chile. Ugfähr 216.000 Lait wohne in Concepción unn es hot e Fläch vun 221,6 km². 36° 46' 22" S 73° 03' 47" W Die Flagg vun Concepción Ida Stevenson Weldon Vernon (1969) Pedro de Valdivia, Conquistador of Chile, Greenwood Press John Milton Nickles, Marie Siegrist (1965) Bibliography and Index of Geology Exclusive of North America, Geological Society of America, v.28 Municipality of Concepción {es} Commons: Concepción — Waitere Mulitimediadataie zum Artikel
Ä Krääsfraii Schdadt, aa kraisfraii Schdadt isch ä kommunali sogenoandi „Gebiedskerwaschafd“. In Bade-Wirddebersch heesd des a Schdadtkrais un in Bayan hot ma frija a kraisuumidlbari Schdadt g'sachd. Ä kraisfraii Schdadt hot die Uffgawe vun änere Gemoinde, des heesd änere Schtadt oda äm Margd un vunäm Loandkrais un dodemid a schdaadlichi Vawaldungsuffgawe. In de Palz duts achd kraisfrai Schdedt gewwe: Bärmesens Frongedahl Landach Lautre Ludwichshafe Naischdadt Schbaya Zweebrigge
Mide Heh iwam middlere Meeresschbischl (a See- oder Meeresheh) koamma die Heh vun de maischde geograafische Objekd, alla zum Baischbiel Bersche, Teela, G'beude oda Wesche feschdleesche. De middlere Meeresschbischl werd do als B'zuuchsflech, des heesd als Nullpunggd oda Hehrefarenz g'numme. De Meeresschbischl änerd sisch zwa aa on Kisde a ohne ausgebrägde G'zaide oda Drifdschdreme erheeblisch, awa ma hot doch ä Formel fär ä sogenoandes Middelwasser gfunne. Die basiad uf Messunge minnäräm Peschel un liehd inde Nääh vum Middl zwische Ebbe un Fluud. In Daitschlond beziehe sisch di Heheogawe uff de Meeresschbischl im holländische Amschderdam. Di Hehesyschdeme vun de verschiedene airopäische Schdaade unnerschaide sisch um e paa Zendimeder, Dezimeder odder im Exträmfall bis zu zwee Meder. De tiefschde, net vun Wasser bedeggde Beraisch uf de Erd is mit mittlerwail mähner wie 420 Meder unnerm Meeresschbischl es Ufer vum Dode Meer. Demm soin Wasserschbischl senkt sisch dursch waideres Austriggle als noch waider.
Des Word Schdaad kummd vunde idaljenisch Sprooch lo stato un määnd ä Konschdrugd fa ä polidischi Ordnung. Än Schdaad hot ä territoriale Suuvaränideed un ä Gebiedshohait iwa ä Schdaadsgebied, ä Schdaadsvolg un iebd a ä Schdaadsgewald dodriwa aus. Es hot vaschiedene Arde vun Schaade, wu ma die Schdaadsforme noch de Regierunge untaschaide dud, zum Baischbiel monarchisdtisch, audograadisch oda demograadisch. Wissenschafdliche Definizione dodezu hots awa net. Gugg dodezu baim Martin Kment, Grenzüberschreitendes Verwaltungshandeln (= Jus Publicum, Bd. 194), Mohr Siebeck, Tübingen 2010, § 3 B.III, S. 77 ff. Oda a bai Theodor Schweisfurth, Völkerrecht, Mohr Siebeck, Tübingen 2006, ISBN 3-8252-8339-9 (UTB), Kap. 9 § 1, S. 278–295 (278 f.) und § 3.II Rn 111–113. Gugg mol beim Alfred Katz, Staatsrecht: Grundkurs im öffentlichen Recht, 18. Aufl., C.F. Müller/Hüthig Jehle Rehm, Heidelberg/München 2010, § 3 Rn 21, 22. Oda bai Dirk Freudenberg, Theorie des Irregulären: Partisanen, Guerillas und Terroristen im modernen Kleinkrieg, 1. Aufl., VS Verlag, Wiesbaden 2008, Kap. II.1, S. 33 ff. (35).
De Gemääschlissel (korz AGS) hot frija a Oamdlischi G'moindezahl (GKZ) oda G'moindekennziffa k'hese. Dodemid werd ä Folsch vun Ziffere bzaischnd, wumid ma die polidisch selbschschdänischi G'moinde oda g'moindefraie G'bied idendifiziere dud. Oanere Nomenkladuure fa die Abgränzung vun G'bied sin zum Baischbiel Poschdlaidzaahle oda de NUTS-Code. Fa die Nummere 01 bis 09 werd do vum Norde nochm Siide, inde gronologisch Zug'herischkaid zua Bundesrebublik Daitschlond midde Nummere 10 bis 11 un in alfabedischa Raihefolsch midde Nummere 12 bis 16 g'zeeld. 01 Schläswisch-Holschdä 02 Hamburch 03 Nidasaksä 04 Bremä 05 Nordrhoi-Weschdfaale 06 Hesse 07 Rhoilond-Palz 08 Bade-Wirddebärsch 09 Bayan 10 Saarlond 11 Balin 12 Brandebursch 13 Megglebursch-Vorpommre 14 Saksä 15 Saksä-Aahald 16 Tiiringä
Die Geschischt vun de Schtadt Bärmesens beschreibt die Entwicklung vun ennrer klänne Siedlung om Westrond vum Pälzerwald zu ennrer Garnisonsschtadt un äm Zentrum vun de deitsche Schuhinduschtrie, bis in die Gechenwart. Ògefong hat's wohl in de Gechend um de Wedebrunne in Bärmesens. De Nome hat die Schtadt vum Heilische Pirminius, der wo 742 in de Neh e Kloschder bei Hornbach ufgebaut hat. Die Siedlung war soi "Waldmark" un is um 750 ògelecht wor. Londgraf Lui IX. vun Hesse-Darmschtadt hat aus'em Derfel im 18. Johrhunnert e Garnisonsschtadt gemacht. Im 19. Johrhunnert is die Schuhinduschdrie gewaltich ufgeblieht un so is'es bis zum End vun de 1970er Johre geblib. Die äldeschde Besiedlungsschbure in Bärmesens hat ma 1930 zwische'm Erlehof un'em Kettrichhof gefunn, un zwar e Feld aus zeh Grabhichel. De Hoimatforscher Oskar Schäfer hat bei Grabunge vier defu uffgemach. Do ware Skelett, Schdä- und Brondgräber drin, die näwer Skelette un Knochereschde a Schmuck un Waffe aus vaschiedene Epoche enthalt honn. Die ältschde Bronzefunde hat ma uf die frieh Brozezeit (2000 - 1900 v. Chr.) datiert, onnere de Hallschdatt- (700 - 550 v. Chr.) un de La-Tène-Zeit (5. - 1. Jhd. v. Chr) zugeordnet. Die Funde hat ma em Hoimatmuseum in Bärmesens iwwergeb, die
Än Indaneduufdridd, aa Indanedbladdform, Webuffdridd, Webbräsens, Weboagebood oda Websaid (vun Website (englischi Ausschbrooch [ˈwɛbsaɪt]; vun site fa ‚Ord‘, ‚Bladz‘, ‚Schdell‘ un vum situs fa ‚Laach‘ oda ‚Schdellung‘) heesd ma än Ord im World Wide Web. Oan dem virtuelle Ord sin middem sogenoande Haypatexd-Vafaahre oanere Websaide, Dadaie un Ressuurse zum navigiere valingt.
Ä Voawahl, aischendlisch Telefonvoawahl is än Dääl vun ännäre Delefonnumma. In Daitschlond gäbds 5200 Ordsnetze, finf Nummaberaiche fa de Mobielfung un meehrare Sondaruufnummere. Die wärn vun de Bunnesnedzagendur (BNetzA) organisierd un vergewe. Bundesnetzagentur Voorwahle Daitschlond un Indanazional
Än Londgrääs/-krääs oda Londgrais (uff hochdaitsch werds Lk oda Lkr abg'kerzd un in Nordrhoi-Weschdfaale un Schleswisch-Holschdää heesds eefach Krais, abg'kerzd Kr) isch nochm daitsche Kommunalreschd än G'moindevaband als ä G'biedskerbarschafd, wu soi G'bied noch de Grundsedz vun de g'moindliche Selbschdvawaldung vawalde dud. In de Palz dut's insgsamt 8 Londkrääs gewwe: die Siedweschdpalz, die Siedlisch Woischdrooß, de Dunnersberschkrääs, de Rhoi-Palz-Krääs unn die Londkrääs Kusl, Lautre, Derkem unn Germersche. Homepage des Deutschen Landkreistages mid Graisnavigador un Lischde Uffgawe vun de Grais Drid Vaordnung iwa de Naiuffbau vum Raich v. 28. Nov. 1938
Midem Nummaschild (a Kfz-Kennzaische) weren Krafdfaahrzaisch g'kennzaischnet. Die Schilda weren vum zuständische Strooßevakehrsoamd zugedeeld. Jedes Schild hot ä aischeni Regischdrierungsnumma, die in de Zulassungsregischdere, in de Faahrzaischunalaache awa a uff de Schilda druff schdeed. De Code beschdehd aus ääm bis drai Buchschdaawe, äm Gedongeschdrich, ää odda zwää Buchschdawe un bis zu via Ziffere. die ärschd Grupp is die Abkärzung vum Grääs, frija hods fär glääne wie Binge nuch drai Buchschdawe gäbbe, desdewesche komma die haid nuch uf aale Trägga finne, die mehrschde sin awwa mid zwaa Buchschdowe un när die Großschdädt wie Minche (M) odda Schduagadd (S) hän när ääna. Alladings gäbds aach widda ä paa nai mid drai Buchschdawe, wail mär jo als naii Grääs wie SÜW fär Siedlich Woischdrooß bsdle muß. Die negschd Grupp is fordlaufend es Alphabeed, wobai smeaschd ään Buchschdawe mid via Ziffan fär "Lond" un zwää Buchschdawe mid drai Ziffan fär "Schdadt" schdeje duun: AZ-DE 567 is also inde Schdadt Alzay zugeloß, MZ-D 4567 im Grääs Määnz-Binge außahalb vun Määnz. Commons: Krafdfaahrzaischkennzaische – Sammlung vun Bilder, Video un Audiodataie Wikisource: Bekanntmachung, den Vollzug der Verordnung über den Verkehr mit Kraftfahrzeugen vom 3. Februar 1910 betreffend (Königreich Bayern) – Qwelle un Volltegschde Kennzaiche Navigaador Daitschlond –
De Goldene Hud vun Schiwwerschdadd is en Ardefakd aus Goldblech unn kummt aus de Bronzezait. Er is 1835 uf äm Agger bei Schiwwerschdadd g'funne worre unn iss dodemid de erschdgfunnene vun vier Goldkegeln vun derre Sord. Der Hud iss aigendlisch keen Hud, awwa die aißere Veaklaidung vunner Koppbedeggung, wahrschains vunnem Zeremonialhud, der zu religiese Zwegge gediend hot. Des Religd iss vor dem 12.Jh. v. Chr. entschdanne. Uff dem Kegel befinne sisch Ornamende, die in umlaafende Ribbe unn Bända Kraisschaibe-, Ovalbuggl- und Rundbugglmuschder zaische. Des Original liegd hait im Hischdorische Museum der Palz in Schbaya, ä Kopie befind sisch im Haimadmuseum vun de Schdadt Schiwwerschdadd. De Goldene Hud vun Schiwwerschdadd uff de Houmpäidsch vun de Schdadd Schiwwerschdadd
Die Boschläädzahl (aa Boschlaidzaahl) gibds in Daitschlond saidm Jooa 1941. Do hot des Daitsche Raich zweeschdellischi Boschlaidg'biedszaahle erschdmol fa de Pakeed- un de Päggschedienschd oig'fierd. Abm Jooa 1944 hawen doan die Boschlaidg'bied a fa den Briefvakeehr g'olde. Nochm Griesch sin die Boschlaidzaahle waidavawended worre. Im Joaa 1962 hot ma in de Bundesrebublig un 1965 in de Daitsche Demograadische Republik uff aischene Boschlaidzaahle g'wegseld. Baidi Syschdeem hot ma doan 1993 abg'schaffd un dodefoor ä finfschdellisches Syschdeem fas vaoinischde Daitschlond fa die Daitsche Bundesposchd oig'fierd. Commons: Poschdlaidzaahlkaarde vun Daitschlond – Sammlung vun Bilder, Video un Audiodataie Poschdlaidzaahlsuuche bai de Poschd Die Geschichd vun de PLZ Die Geschichd vun de 5-schdellische Boschlaidzaahl in Daitschlond